યુદ્ધમાંના અહીં સુધીના યુધિષ્ઠિરના વર્તન પરથી – મુખ્યત્ત્વે તેણે ‘યોગ’ને આપેલા હકાર પરથી – કૃષ્ણને દેખાય છે કે ધર્મ અને સત્ય એ બંને મૂલ્યો યુધિષ્ઠિરના મનમાં મહત્ત્વનું સ્થાન ધરાવતાં હોય તો પણ જયપ્રાપ્તિ માટે યુધિષ્ઠિર હવે તે મૂલ્યો આમળવાં તૈયાર થયો છે. કૃષ્ણને એ પણ દેખાય છે કે દ્રોણને ‘हत:’ ઉત્તર આપવાનું યુધિષ્ઠિરના મનમાં છે પણ આખી જિંદગી ધરમ ધરમ અને સત્ સત્ કર્યા પછી હવે તદ્દન અસત્ય બોલવું તેને અઘરું પડે છે. સ્પષ્ટ નકાર નહીં; પણ અનિચ્છા !